Bilen med de tre unge fik det ene hjulpar ud i rabatten, og da føreren rykkede bilen op på vejen, endte det med, at køretøjet trillede rundt. Den 16-årige fra Vraa blev fastklemt og har ifølge vagtchef hos Nordjyllands Politi Frank Liltorp blandt andet fået skader i hovedet, uden at det dog er livstruende. Med i bilen var også en 16-årig pige fra Slagelse og en 19-årig mand fra Hasselager, der begge slap uden alvorlige skader. Politiet formoder, at den forulykkede bil blev ført af den 19-årige, men har for en sikkerheds skyld fået taget blodprøver af alle de tre unge, da der er mistanke om spirituskørsel.

Opsummering:
[size=3]En 16-årig dreng fra Vraa kom alvorligt til skade, da han ved 03.30-tiden natten til søndag sammen med to andre unge var involveret i en trafikulykke på Jerslevvej ved Brønderslev.[/size]